|  |  |  |
| --- | --- | --- |
| **OBRAZAC**  **IZVJEŠĆA O PROVEDENOM SAVJETOVANJU SA ZAINTERESIRANOM**  **JAVNOŠĆU** | | |
| Naslov dokumenta | Izvješće o provedenom savjetovanju o Prijedlogu odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama i divljim životinjama | |
| Stvaratelj dokumenta, tijelo koje provodi savjetovanje | Općina Punat, Jedinstveni upravni odjel, Odsjek za komunalno gospodarstvo i prostorno planiranje | |
| Svrha dokumenta | Izvješćivanje o provedenom savjetovanju sa zainteresiranom javnošću o Prijedlogu odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama i divljim životinjama | |
| Datum dokumenta | 7. siječnja 2019. godine | |
| Verzija dokumenta | online | |
| Vrsta dokumenta | Izvješće | |
| Naziv nacrta zakona, drugog propisa ili akta | Prijedlog odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama i divljim životinjama | |
| Jedinstvena oznaka iz Plana donošenja zakona, drugih propisa i akata objavljenog na internetskim stranicama Općine |  | |
| Naziv tijela nadležnog za izradu nacrta | Općina Punat, Jedinstveni upravni odjel, Odsjek za komunalno gospodarstvo i prostorno planiranje | |
| Koji su predstavnici zainteresirane javnosti bili uključeni u postupak izrade odnosno u rad stručne radne skupine za izradu nacrta? |  | |
| Je li nacrt bio objavljen na internetskim stranicama ili  na drugi odgovarajući način?  Ako jest, kada je nacrt objavljen, na kojoj internetskoj stranici i koliko je vremena ostavljeno za savjetovanje?  Ako nije,zašto? | da | *www.punat.hr* |
| objavljeno na službenoj web stranici Općine Punat | od 7. siječnja do 20. siječnja 2019. godine |
| obavijest na FB stranici Općine Punat  - | https://www.facebook.com/OpcinaPunat/  - |
|  | |
| Koji su predstavnici zainteresirane javnosti dostavili svoja očitovanja? | * Udruga Animalex * Udruga prijatelj životinja * 2 građana | |
| Razlozi neprihvaćanja pojedinih primjedbi zainteresirane javnosti na određene odredbe nacrta | Na temelju poštom dostavljenih i zaprimljenih primjedbi udruga, ističemo kako se Općina Punat nije susrela niti se susreće s problemom nezbrinutih pasa, odnosno psima lutalicama. Iz tog razloga člankom 20. stavkom 2. Odluke propisano je da su vlasnici dužni držati pod kontrolom razmnožavanje pasa i spriječiti svako neregistrirano razmnožavanje te poštivati uvjete držanja, kretanja i brige za pse jer će se u protivnom prema istima propisati obveza trajne sterilizacije. Tom odredbom vlasnici pasa koji ne brinu i ne drže pod kontrolom razmnožavanje pasa, bit će sankcionirani i prisiljeni sterilizirati pse. Nadalje, Općini Punat nije u interesu prisiljavati niti sankcionirati mještane općine, koji brinu o svojim psima, na obvezu trajne sterilizacije njihovih pasa.  Preostale dvije primjedbe građana ne odnose se na tematiku koja je obrađena prijedlogom Odluke, a pristigle su putem komentara na web lokaciji e-savjetovanja.  Jedna primjedba odnosi se pretežito na temu zbrinjavanja otpada, a podnositeljica primjedbe obavještena je o načinu upućivanja svojih zahtjeva, kao i o nadležnom tijelu kojem se može obratiti. Što se tiče primjedbe na ovlasti, prava i dužnosti komunalnog redara, treba istaknuti kako je isto propisano člankom 80. Zakona o zaštiti životinja („Narodne novine“ broj 102/17) kako slijedi: „U provedbi nadzora iz članka 75. stavka 3. ovog Zakona komunalni redar je ovlašten:   * pregledati isprave na temelju kojih se može utvrditi identitet stranke i drugih osoba nazočnih nadzoru, * ući u prostore/prostorije u kojima se drže kućni ljubimci, * uzimati izjave stranaka i drugih osoba, * zatražiti od stranke podatke i dokumentaciju, * prikupljati dokaze na vizualni i drugi odgovarajući način, * očitati mikročip, * obavljati druge radnje u skladu sa svrhom nadzora, * podnositi kaznenu prijavu ili optužni prijedlog.   Primjedba koja se odnosi na spremnike za izmet kućnih ljubimaca, također se ne odnosi na odredbe prijedloga Odluke, ali je primjedba upućena nadležnom Odsjeku. Sadržaj primjedbi iz komentara s web lokacije savjetovanja prilog su ovom obrascu. | |
| Troškovi provedenog savjetovanja | nema | |

PRILOG 1. PRIMJEDBE PRISTIGLE PUTEM KOMENTARA NA WEB LOKACIJI E-SAVJETOVANJA SA ZAINTERESIRANOM JAVNOŠĆU:

**PRIMJEDBA BR. 1. OD 12. SIJEČNJA 2019. GODINE U 13:38 SATI:** “Nakon čitanja prijedloga 'Odluke' čovjek samo može zaključiti kako papir trpi sve...ama baš sve. Prvenstveno mislim na ovlasti, prava i dužnosti komunalnog redara (od ulaska u domove, do prikupljanja saznanja o nabavci novog kućnog ljubimca). Budući da sam samo 'vikendaš' na Buki, zaključila sam da to nije moj problem i ne mislim previše elaborirati svoj stav o 'željama i pozdravima' koje ste napisali (ja se uostalom, s mnogim točkama prijedloga 'Odluke' i slažem, budući da su u skladu sa sličnim već prihvaćenim odlukama u drugim gradovima, ali i sa Zakonom o zaštiti životinja). Ipak, imam jednu primjedbu, par pitanja i jedan prijedlog. Da li ćete mi odgovoriti na službenim stranicama (WEB-u općine Punat) ili na priloženi e-mail prepuštam Vama. Primjedba se odnosi na /toliko od Vas hvaljeno/ zbrinjavanje otpada u Puntu, a predstavlja problem vikendašima. Naime, mi (vikendaši) dolazimo u Punat vikendom (to znači petak poslije podne), a odlazimo kući u nedjelju navečer. Što s otpadom? Budući da popriličan novac izdvajamo cijele godine za komunalnu naknadu, smatrat ću nepristojnim odgovor da ga možemo odvesti do pročistača, odnosno kontejnera kod reciklažnog dvorišta (trenutačno to i radimo...). Na tu primjedbu se nadovezujem s pitanjem (koje ima veze s predmetnom 'Odlukom'). Obzirom da su uklonjeni kontejneri mješovitog otpada, a kuću imam na Buki, kamo trebam odbaciti u vrećici skupljeni izmet od mojega psa ako je pas 'to obavio' na Buki, ili na pola puta između Buke i grada? Drugo je pitanje da li Vi očekujete da vlasnici psa (ispunjenu) vrećicu nose na obalu gdje takve kante postoje? I na kraju...prijedlog. Da li bi bilo moguće postavljanje (vraćanje) kontejnera za otpad kod (nedavno) zatvorene trgovine nasuprot kampa i pronalazak barem još jedne lokacije na Buki gdje bi se mogao postaviti kontejner (na općinskoj zemlji, nikome pod prozorom) kamo bi se mogle odbaciti te vrećice, ali i kućni otpad. Srdačan pozdrav.”

**ODGOVOR:** Podnositeljica primjedbe obavještena je o načinu upućivanja svojih zahtjeva, kao i o nadležnom tijelu kojem se može obratiti. Što se tiče primjedbe na ovlasti, prava i dužnosti komunalnog redara, treba istaknuti kako je isto propisano člankom 80. Zakona o zaštiti životinja („Narodne novine“ broj 102/17) kako slijedi: „U provedbi nadzora iz članka 75. stavka 3. ovog Zakona komunalni redar je ovlašten:

* pregledati isprave na temelju kojih se može utvrditi identitet stranke i drugih osoba nazočnih nadzoru,
* ući u prostore/prostorije u kojima se drže kućni ljubimci,
* uzimati izjave stranaka i drugih osoba,
* zatražiti od stranke podatke i dokumentaciju,
* prikupljati dokaze na vizualni i drugi odgovarajući način,
* očitati mikročip,
* obavljati druge radnje u skladu sa svrhom nadzora,
* podnositi kaznenu prijavu ili optužni prijedlog.

**PRIMJEDBA BR. 2. OD 16. SIJEČNJA 2019. GODINE U 18:26 SATI:** “Poštovani, pohvaljem donošenje Odluke o uvjetima držanja kućnih ljubimaca. Vjerojatno će ostati slovo na papiru, jer po mom opažanju bi trebalo osim registracije ljubimaca mnoge vlasnike poslati na edukaciju o kulturi ponašanja. Imam jednu zamjerku vezaneo uz tematiku ljubimaca, a to je nedostatak spremnika za izmet uz prometnice s izuzetkom šetnice uz more. Kad s psom hodam po ulicama Punta od kuće (Lošinjska 4) do recimo Kolušina i pokupim izmet svog psa, vrećicu nemam gdje baciti sve do crkve i nosim je u ruci. Lijepi pozdravi”

**ODGOVOR:** Primjedba koja se odnosi na spremnike za izmet kućnih ljubimaca, također se ne odnosi na odredbe prijedloga Odluke, ali je primjedba upućena nadležnom Odsjeku.

Punat, 22. siječnja 2019. godine